Source: https://www.slov-lex.sk/pravne-predpisy/SK/ZZ/1997/384/19980101.html
Timestamp: 2020-08-11 01:43:05+00:00

Document:
384/1997 Z.z. - Zákon o divadelnej činnosti - SLOV-LEX
384/1997 Z.z./
Časová verzia predpisu účinná od 01.01.1998 do 31.03.2002
Zákon upravuje zriaďovanie, zrušovanie, postavenie a činnosť štátnych profesionálnych divadiel a neštátnych divadiel (ďalej len „divadlo“), pôsobnosť orgánov štátnej správy a vymedzuje vzťahy divadelných umelcov a ostatných zamestnancov k divadlu.
Ustanovenia tohto zákona sa vzťahujú aj na divadlá, ktoré uvádzajú predstavenia v inom ako v štátnom jazyku, a na iné špecializované divadlá.
Divadlo je kultúrna a umelecká ustanovizeň, ktorej hlavným predmetom činnosti je utváranie podmienok na vznik a verejné šírenie divadelných diel.
Divadelné umenie je samostatný umelecký druh, ktorý sa od ostatných umení odlišuje prítomnosťou divadelného umelca alebo zastupujúceho objektu počas trvania inscenácie na javisku, spoluúčasťou publika a možnosťou interakcie s cieľom poskytnúť divákovi estetický zážitok. Divadelné umenie spája viaceré, aj inak samostatné umelecké druhy a ich diela do tvaru divadelnej inscenácie.
Divadelná činnosť je súhrn umeleckých, umelecko-technických a organizačno-ekonomických aktivít smerujúcich k vzniku a verejnému šíreniu divadelnej inscenácie. Divadelnou činnosťou môžu byť aj niektoré formy verejných podujatí divadelnej povahy, ktoré sú upravené osobitnými predpismi.1)
Orgány štátnej správy na úseku divadelnej činnosti
Orgány štátnej správy na úseku divadelnej činnosti sú
krajský úrad.
Ministerstvo2)
zriaďuje a zrušuje štátne profesionálne divadlá (§ 4),
kontroluje hospodárenie a účelnosť vynaložených prostriedkov v ním zriadených divadlách.
Krajský úrad3)
zriaďuje a zrušuje po prerokovaní s ministerstvom profesionálne divadlá ako právnické osoby (§ 5),
zriaďuje a zrušuje so súhlasom ministerstva profesionálne divadlá ako súčasti regionálnych kultúrnych centier4),
Ministerstvo zriaďuje štátne profesionálne divadlo ako príspevkovú organizáciu.5)
Štátne profesionálne divadlo (odsek 1) zaručuje plynulý a vyvážený rozvoj základných divadelných žánrov, najmä opery, baletu, spevohry a činohry.
Štatutárny orgán štátneho profesionálneho divadla vymenúva a odvoláva minister kultúry Slovenskej republiky; vymenúva ho na základe výberového konania.
Slovenské národné divadlo je štátne profesionálne divadlo zriadené podľa osobitného predpisu.6)
Štátne profesionálne divadlo v pôsobnosti krajského úradu
Štátne profesionálne divadlo podľa § 3 ods. 3 písm. a) zriaďuje krajský úrad ako príspevkovú organizáciu5) po prerokovaní s ministerstvom.
Štatutárny orgán štátneho profesionálneho divadla vymenúva a odvoláva jeho zriaďovateľ; vymenúva ho na základe výberového konania po prerokovaní s ministerstvom.
Štátne profesionálne divadlá môžu metodicky a organizačne pomáhať neprofesionálnym divadlám.
Neštátne profesionálne divadlo
Neštátne profesionálne divadlo môže zriaďovať právnická osoba alebo fyzická osoba.7)
Zriaďovateľ oznámi zriadenie neštátneho profesionálneho divadla ministerstvu do 15 dní.
Neštátne profesionálne divadlo môže zrušiť zriaďovateľ alebo súd vyhlásením konkurzu.8) Zriaďovateľ je povinný najneskôr do 15 dní oznámiť zrušenie divadla ministerstvu.
samostatní divadelní umelci,
divadelní umelci v zbore, v orchestri alebo v inom umeleckom zoskupení,
ďalší umeleckí zamestnanci,
Samostatný divadelný umelec je herec, spevák, hudobník, tanečník a fyzická osoba inej umeleckej profesie. Na účely tohto zákona je fyzickou osobou inej umeleckej profesie najmä režisér, dirigent, mím, zbormajster, choreograf, baletný majster, korepetítor, dramaturg, scénický a kostýmový výtvarník a svetelný dizajnér.
Divadelný umelec v zbore, v orchestri alebo v inom umeleckom zoskupení je najmä zborový spevák, orchestrálny hudobník a skupinový tanečník, ktorý hrá, spieva, predvádza, prednáša alebo iným spôsobom uvádza umelecké dielo iba v osobitnej umeleckej skupine tvoriacej orchester, inú hudobnú skupinu, spevácky alebo recitačný zbor, baletnú alebo inú tanečnú skupinu.
Ďalší umelecký zamestnanec divadla je každá fyzická osoba v umeleckej profesii návrhárskeho alebo spracovateľského charakteru, najmä inšpicient, umelecký stolár, vlásenkár, krajčír, maskér, šepkár a ostatní umeleckoremeselní zamestnanci.
Odborná spôsobilosť osôb uvedených v odseku 1 sa preukazuje najmä osvedčením o dosiahnutom vzdelaní alebo o umeleckej a odbornej činnosti.
Samostatný divadelný umelec môže vykonávať divadelnú činnosť
na základe zmluvy podľa osobitného predpisu9) alebo
v pracovnom pomere.
Osoby uvedené v § 9 ods. 1 písm. b), c) a d) vykonávajú divadelnú činnosť v pracovnoprávnom vzťahu, na ktorý sa vzťahuje osobitný predpis.10)
Samostatný divadelný umelec, ktorý vykonáva divadelnú činnosť na základe zmluvy podľa osobitného predpisu,9) nesmie vykonávať túto činnosť v pracovnoprávnom vzťahu s právnickou osobou alebo s fyzickou osobou, s ktorou uzatvoril túto zmluvu.
Divadlo zriadené podľa doterajších predpisov sa považuje za divadlo zriadené podľa tohto zákona.
Práva a povinnosti z pracovnoprávnych vzťahov a z autorskoprávnych vzťahov, ktoré vznikli podľa doterajších predpisov, sa upravia podľa tohto zákona do šiestich mesiacov od nadobudnutia jeho účinnosti.
zákon Slovenskej národnej rady č. 36/1978 Zb. o divadelnej činnosti (divadelný zákon) v znení zákona Slovenskej národnej rady č. 115/1989 Zb., zákona Slovenskej národnej rady č. 130/1990 Zb., zákona Slovenskej národnej rady č. 96/1991 Zb., čl. XXVII zákona Národnej rady Slovenskej republiky č. 222/1996 Z. z. a čl. III zákona Národnej rady Slovenskej republiky č. 296/1996 Z. z.,
položka por. čís. 203 prílohy zákona Národnej rady Slovenskej republiky č. 222/1996 Z. z.
Zákon č. 52/1959 Zb. o osvetovej činnosti (Osvetový zákon) v znení neskorších predpisov.
§ 7 až 33b Občianskeho zákonníka.
Zákon č. 328/1991 Zb. o konkurze a vyrovnaní v znení neskorších predpisov.§ 68 ods. 3 písm. f) Obchodného zákonníka.
Zákon č. 383/1997 Z. z. Autorský zákon a zákon, ktorým sa mení a dopĺňa Colný zákon v znení neskorších predpisov.
Zákon č. 1/1992 Zb. o mzde, odmene za pracovnú pohotovosť a o priemernom zárobku v znení neskorších predpisov.Zákon č. 143/1992 Zb. o plate a odmene za pracovnú pohotovosť v rozpočtových a v niektorých ďalších organizáciách a orgánoch v znení neskorších predpisov.
§ 3 Orgány štátnej správy na úseku divadelnej činnosti
§ 4 Štátne profesionálne divadlo v pôsobnosti ministerstva
§ 5 Štátne profesionálne divadlo v pôsobnosti krajského úradu
§ 6 Neštátne profesionálne divadlo
§ 7 Neprofesionálne divadlo
§ 13 Zrušovacie ustanovenia
Číslo: 384/1997 Z. z.
Názov: Zákon o divadelnej činnosti
2. 01.01.1998 - 31.03.2002
3. 01.04.2002 - 31.12.2009 416/2001 Z. z.
4. 01.01.2010 - 30.06.2014 288/2009 Z. z.

References: § 3
 súd 
 § 9

§ 7

§ 3

§ 4

§ 5

§ 6

§ 7

§ 13